สวัสดีคะคุณ คือหนูเป็นคนชอบออกกำลังกายอยู่แล้ว ปกติก็ไม่มีพุงคะ แต่อยู่ๆๆก็มีพุงท้องน้อยยื่นออกมา ประจำเดือนกนูก็มาปกติ ไม่มีอาการตกขาวหรืออะไรทั้งนั้น เวลากดก็ไม่เจ็บ เป็นเพราะอะไรคะ
สวัสดีค่ะ การมีพุงบริเวณท้องน้อย หรือท้องน้อยป่อง อาจเกิดจาก-มีท้องอืดซึ่งเกิดได้หลายสาเหตุมากมาย เช่นการทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม แอลกอฮอล์ ถั่ว เมล็ดธัญพืชต่างๆเป็นต้น การมีท้องผูก โรคกระเพาะอาหารอักเสบ มีความเครียด เป็นต้น-ในช่วงก่อนและขณะที่มีประจำเดือน ขนาดของมดลูกจะขยายใหญ่ขึ้นได้เล็กน้อย และในบางคนอาจมีน้ำออกจากหลอดเลือดและระบบน้ำเหลือง มาอยู่ในช่องท้องบริเวณอุ้งเชิงกรานได้(ซึ่งไม่ได้ถือเป็นอาการผิดปกติและอันตรายแต่อย่างใด) จึงทำให้ในช่วงก่อนและขณะมีประจำเดือน บริเวณท้องน้อยจะดูป่องขยายใหญ่กว่าปกติได้-อาจเกิดจากมีไขมันสะสมในชั้นไขมันที่บริเวณหน้าท้องน้อยได้ ซึ่งมักเกิดจากการมีน้ำหนักตัวมากไป หรือการไม่ได้ออกกำลังกายจากที่เคยออกกำลังกายมาก่อน-การมีซีสต์หรือเนื้องอกในช่องท้องน้อย เช่น ซีสต์ของรังไข่ เนื้องอกรังไข่ เนื้องอกมดลูกเป็นต้นหากมีเฉพาะอาการท้องป่อง โดยไม่ได้มีอาการปวดท้อง ไม่มีอาการแน่นท้องเหมือนอาหารไม่ย่อย ไม่มีอาการท้องผูก ประจำเดือนมาปกติ ไม่มีอาการปัสสาวะที่ผิดปกติ ก็ไม่จำเป็นต้องทำอะไร แต่หากมีอาการต่างๆ ดังกล่าว หรือท้องดูโตขึ้นเรื่อยๆ หรือควรไปพบแพทย์เพื่อหาสาเหตุค่ะ